FS Vranovčan: ZBO†HOM
06.04.2018
S novou tragikomédiou o vojne smejúcej sa cez slzy sa členovia súboru predstavia nedeľu 29. apríla 2018 o 16.00 hod. v divadelnej sále Mestského kultúrneho strediska.
Po veľmi úspešnom predstavení "Čierno-Biely Svet" naštudoval FS Vranovčan nové umelecké dielo, ktorým je netradičné spracovanie folklóru - folklórny muzikál. Folkloristi sa s ním už predstavili nielen na Slovensku, ale i v kanadskom Toronte.
Z-B-O † H-O-M. Silné to slovo vo viacerých významoch. Mnohokrát pozdrav, ale i pojem vyjadrujúci rôzne pocity, stavy. V mnohých životných situáciách ale bezradnosť, rozlúčka. Členovia FS Vranovčan predstupujú pred obecenstvo s posolstvom hlbokého rešpektu k tomu najcennejšiemu, čo máme. K ľudskému životu. Diváci v tanečnom divadle zhliadnu mrazivé i úsmevné príbehy ľudí, odkrývajúc hlboký ľudský cit, žiaľ a bôľ, ktoré do slovenských dedín prinášala nezmyselná vojna.
Námet, scenár, réžia: Peter Kocák
Odborná spolupráca: Štefan Kocák, Juraj Horváth
Režijná spolupráca a dialógy: Jozef Jenčo
Hudba: Ľubomír Gális, Michal Noga, Radoslav Gajdoš, Milan Rendoš
Vokálna príprava: Martina Ťasková Kanošová
Choreografia: Peter Kocák, Vladimír Michalko, Peter Vajda, Stanislav Marišler